Sehwag Double Century: भारत के क्रिकेट के इतिहास में कई महान खिलाड़ी हुए है। इसमें सुनील गावस्कर, कपिल देव, सचिन तेंदुलकर और गांगुली जैसे कई बड़े खिलाड़ी है। लेकिन एक नाम ऐसा है जिसकी भारतीय क्रिकेट टीम के फैन्स को आज सबसे ज्यादा कमी महसूस होती है। वो कोई और नहीं बल्कि इंडिया के पूर्व ओपनर धाकड़ बल्लेबाज़ वीरेंदर सहवाग (Sehwag Double Century) है। सहवाग ने अपने करियर में कई बड़ी पारियां खेली थी। वनडे की ऐतिहासिक पारी उन्होंने आज ही के दिन यानी 8 दिसंबर को इंदौर के मैदान पर खेली थी।
वेस्टइंडीज के खिलाफ लगाई थी डबल सेंचुरी:
8 दिसंबर 2011 को इंदौर के होल्कर क्रिकेट स्टेडियम वीरेंदर सहवाग ने बल्ले से जमकर ग़दर मचाया था। वीरेंद्र सहवाग ने इस दिन अपने वनडे करियर में पहली बार डबल सेंचुरी लगाई थी। सहवाग ने वेस्टइंडीज के खिलाफ इंदौर में 219 रनों की पारी खेलकर इतिहास रच दिया था। उस मैच में टीम इंडिया की कमान सहवाग के हाथों में ही थी। सहवाग बतौर कप्तान वनडे में दोहरा शतक लगाने वाले पहले और दुनिया के दूसरे क्रिकेटर बने थे। वीरेंदर सहवाग क्रिकेट जगत का वो नाम है जिसको शायद ही कभी भुलाया जा सकता है। अपनी धाकड़ बल्लेबाज़ी से दुनियाभर के गेंदबाज़ों में सहवाग का खौफ देखने को मिलता था।
The second ever men's player to score an ODI double century 😱
On this day in 2011, @virendersehwag made 219 runs from 149 balls vs West Indies 👏 pic.twitter.com/Pi4JuT41xk
— ICC (@ICC) December 8, 2021
7 छक्के और 25 चौके की मदद से दोहरा शतक:
इंदौर के होल्कर क्रिकेट स्टेडियम पर उस दिन क्रिकेट के इतिहास के पन्नों पर सहवाग ने अपना नाम सुनहरे अक्षरों से लिख दिया था। विंडीज के खिलाफ इस ऐतिहासिक पारी में उन्होंने 219 रनों में 7 छक्के और 25 चौके जमाए। सहवाग के इस दोहरे शतक की बदौलत भारत ने 418/5 रनों का विशाल स्कोर बनाया और इसके बाद विंडीज को 265 रनों पर समेट कर 153 रनों से जीत हासिल कर ली। बता दें दुनिया में सिर्फ 6 क्रिकेटर ही वनडे में दोहरा शतक लगा चुके है। रोहित शर्मा ने 3 बार वनडे में डबल सेंचुरी जड़ी है।
वीरेंद्र सहवाग का क्रिकेट करियर:
वीरेंद्र सहवाग ने अपने करियर में 104 टेस्ट में करीब 50 की शानदार औसत के साथ 8586 रन बनाए। वहीं उनके वनडे करियर की बात करें तो 251 मैचों में करीब 35 की औसत से 8273 रन बनाए। सहवाग ने अपने करियर में कुल 38 शतक भी बनाए थे। सहवाग जब मैदान पर बल्लेबाज़ी करने उतरते तो पहली गेंद से चौक्कों की झड़ी लगा देते थे।
इसे भी पढ़े: रविंद्र जडेजा के जन्मदिन पर जानिए उनके संघर्ष की कहानी, कैसे बने दुनिया के स्टार क्रिकेटर
अधिक रोचक जानकारी के लिए डाउनलोड करें:- OTT INDIA App
Android: http://bit.ly/3ajxBk4
awa_Deva kas_Deva awa_Deva eng_Latn eng_Latn eng_Latn awa_Deva awa_Deva awa_Deva awa_Deva hin_Deva hin_Deva zho_Hans